XLVI. Sugárvédelmi Továbbképző Tanfolyam

Zalakaros, 2021. szeptember 14–16. (kedd–csütörtök)

# **Első Körlevél**

Az ELFT Sugárvédelmi Szakosztálya ebben az évben szeptember 14–16. között rendezi meg a XLVI. Sugárvédelmi Továbbképző Tanfolyamot Zalakaroson, a Hunguest Hotel Freya (<https://www.hunguesthotels.hu/hu/hotel/zalakaros/hunguest_hotel_freya/>) szállodában. A tanfolyam szeptember 14-én ebéddel kezdődik és 16-án ebéddel ér véget.

A Szakosztály vezetése felkéri a tagjait és minden további hazai sugárvédelmi szakembert, hogy az elmúlt időszakban végzett munkájának eredményeit szóbeli előadás formájában ismertesse a tanfolyamon.

A szerzők idén is pályázhatnak a SOMOS Alapítvány által alapított Sugárvédelmi Nívódíjra. A pályázati feltételekről a mellékelt Pályázati felhívásban olvashatnak. A tanfolyam idején kerül átadásra a Szakosztály elődje, a Sugárvédelmi Szakcsoport által alapított Sugárvédelmi Emlékérem. Kérjük minden tagunkat, hogy tegyék meg javaslataikat a Sugárvédelmi Emlékérem odaítélésére (űrlap csatolva). Az eddig jutalmazottak névsora a honlapunkon [http://elftsv.hu/](http://elftsv.hu/t) található (Rólunk/A Szakosztályról/ Sugárvédelmi Emlékéremmel kitüntettjeink)

A tanfolyamra a csatolt **jelentkezés**i lapot és az Emlékérem odaítélésére tett javaslatokat az ELFT címére kérjük beküldeni (levelezési cím: Eötvös Loránd Fizikai Társulat, 1092 Budapest, Ráday utca 18. fsz. 3. e-mail:elft@elft.hu) **2021. augusztus 10-ig**.
**A jelentkezés lemondási határideje: 2021.08.14.** Ez után történő lemondás esetén bizonyos összeget ki kell fizetni.

***Kérjük, hogy a jelentkezési lapon a számlázási adatokat (vevő név és cím, adószám) körültekintően töltsék ki, mert 2020.07.01-től a NAV-nál szigorodtak a számlázási szabályok***, és hibás vevő adatok megadása esetén nem stornózhatunk. Erre csak az összeg változása vagy a teljesítés meghiúsulása esetén lesz lehetőség. Az adószám megadása kötelező!

Az előadások kivonatait elektronikus formában az svszakcsop@gmail.com címre kérjük beküldeni. **Beküldési határidő: 2021. augusztus 31.**

A Nívódíj pályázóktól is kérünk előadás kivonatot **2021. augusztus 31-ig**, mert a programot csak így tudjuk időben összeállítani. A Nívódíj pályázatok kivonataira kérjük ráírni, hogy „Sugárvédelmi Nívódíj 2021 pályázat”. A Nívódíj pályázatok teljes anyagát a mate.solymosi@somos.hu címre kérjük megküldeni. **Beküldési határidő: 2021. augusztus 31.**

A tanfolyammal kapcsolatban további információ a szakosztály és a társulat honlapján (<http://elftsv.hu/>, <http://elft.hu/>) találhatók.

Az előadások kivonatai magyar és angol nyelven készüljenek, a következő formátumban:

*Oldal mérete (külön-külön oldalon a magyar és az angol): A5.*

*Margók: minden oldalon (fent, lent, jobb- és baloldalon) 2,0 cm.*

*Sorköz: Szimpla.*

*Az előadás címe: Times New Roman 12pts, nagybetűs, félkövér, középre rendezve.*

*Az előadók neve: Times New Roman 12pts, félkövér, középre rendezve.* ***Az egységes forma miatt és a szekció elnökök munkájának megkönnyítése érdekében kérjük a szerzők keresztnevének teljes kiírását!***

*A munkahely megnevezése: Times New Roman 12pts, dőlt, középre rendezve.*

*A szöveg: Times New Roman 11pts, normál, bekezdések 0,5 cm behúzással*.

Mellékletek:

* Jelentkezési lap
* Ártájékoztató a részvételi költségekről
* Jelölőlap az ELFT Sugárvédelmi Szakosztály 2021. évi Sugárvédelmi Emlékérmére
* Pályázati felhívás a Sugárvédelmi Nívódíj pályázatra

Budapest, 2021. július 2.

 Baráti üdvözlettel:

 Antus Andrea

 a szervezőbizottság nevében